Trelis/gawiki huggingface dataset:
Baccalauréat (scannán Cristian Mungiu). Is scannán de chuid na Rómáine, le Cristian Mungiu, é 'Baccalauréat' (an Ardteistiméireacht), nó 'Graduation'. Bhí saothar Cristian Mungiu ar cheann de na scannáin is mó a bhí molta ag na léirmheastóirí ag Féile Cannes 2016. Bhí ainm na Rómáine in airde maidir le cúrsaí scannánaíochta sna 2010idí, a bhuí le Cristian Mungiu.
Scéal.
Agus í ar tí scrúdú tábhachtach a sheasamh, déantar ionsaí fíochmhar ar mhac léinn cumasach, rud a fhágann go bhfuil baol ann nach bhfaighidh sí an deis scoláireacht a fháil chuig ollscoil aitheanta. Tograíonn a hathair, ar dochtúir é, a ladhar a chur sa scéal. 
Tugtar léargas sa scannán dúinn ar dhearcadh agus ar chinntí morálta an athar ach tá léargas chomh maith ann ar náisiún a bhfuil an chneámhaireacht agus an chaimiléireacht ina chroílár.
Meitilmeatánóáit. Eistear meitile d'aigéad formach is ea meitilmeatánóáit ar a dtugtar freisin formáit mheitile. An sampla is simplí d’eistear, is leacht gan dath é le boladh éitir, galbhrú ard, agus teannas dromchla íseal. Is réamhtheachtaí é do go leor comhdhúile eile ar díol spéise tráchtála iad. I
Táirgeadh.
Sa tsaotharlann, is féidir an mheitilmeatánóáit a tháirgeadh trí imoibriú comhdhlúthaithe meatánóil agus aigéad formach, mar a leanas:
Is gnách go dtáirgtear an mheitilmeatánóáit thionsclaíoch, áfach, tríd an imoibriú comhdhlúthúcháin de mheatánól agus aonocsaíde carbóin i láthair buin láidir, amhail meitocsaíd sóidiam :
Eatánóáit mheitile. Eistear carbocsaláite is ea eatánóáit mheitile ar a dtugtar freisin aicéatáit mheitile, leis an bhfoirmle CH3COOCH3. Is leacht inadhainte é le boladh taitneamhach a gcuirfeadh roinnt gliúnna agus vearnais ingne i gcuimhne duit. Úsáidtear eatánóáit mheitile mar thuaslagóir ó am go chéile, toisc go bhfuil sé lagpholach agus lipifileach, ach is tuaslagóir níos coitianta é a gharghaol aicéatáit eitile nach bhfuil chomh tocsaineach agus atá níos intuaslagtha in uisce. Tá intuaslagthacht 25% in uisce ag teocht an tseomra ag eatánóáit mheitile. Ag teocht ardaithe tá a intuaslagthacht in uisce i bhfad níos airde. Níl eatánóáit mheitile seasmhach i láthair bunanna uiscí láidre nó aigéid uiscí. Ní mheastar go bhfuil aicéatáit meitile mar chomhdhúil orgánach so-ghalaithe sna Stáit Aontaithe.
Própánóáit mheitile. Is comhdhúil orgánach í própánóáit mheitile nó meitiolprópánóáit, leis an bhfoirmle mhóilíneach CH3CH2CO2CH3. Is leacht gan dath í le boladh torthaíoch, a gcuirfeadh rum i gcuimhne duit.
Ortaformáit trí-eitile. Is comhdhúil orgánach í ortaformáit trí-eitile leis an bhfoirmle HC(OC2 H5)3. Tá an leacht so-ghalaithe gan dath seo, ortaieistear den aigéad formach, ar fáil ar bhonn tráchtála. Tagann an tsintéis thionsclaíoch ó chiainíd hidrigine agus eatánól.
Féadfar í a ullmhú freisin ó imoibriú eitocsaíde sóidiam, a dhéantar in-situ ó sóidiam, dearbh-eatánól , agus clóraform :
Meatánóáit. Ainian carbocsaláite is ea an mheatánóáit (ainmníocht an AIGCF) ar a dtugtar freisin an fhormáit (ainm fánach), leis an bhfoirmle HCOO-, agus is salann nó eistear d’aigéad formach é.
Bithcheimic.
Ocsaídítear na meatánóáití go inchúlaithe leis an einsím dihidrigionáis formáite, ón bhaictéar " Desulfovibrio gigas ".
Bruno Kreisky. Polaiteoir de chuid na hOstaire ba ea Bruno Kreisky (22 Eanáir 1911 – 29 Iúil 1990). Bhí Kreisky chun tosaigh i bpolaitíocht na hOstaire ar feadh tréimhse fhada, mar Aire Gnóthaí Eachtracha (1959-66) agus mar Sheansailéir (1970-83).
Saol.
Rugadh Bruno Kreisky i Vín sa bhliain 1911.Ar iarratas Otto Bauer, a bhí i measc cheannairí na Sóisialaithe („Die Partei braucht gute Juristen“; tá dlíodóirí maithe ag teastáil ag an bPáirtí) shocraigh Kreisky Óg staidéar a dhéanamh ar an dlí, in áit an leighis.
Cuireadh isteach ar a chuid staidéar nuair a gabhadh é mar dhuine a bhí ag cur in éadan an réimis fhorlámhaigh a bhí i gcumhacht san Ostair ag an am. Ach chríochnaigh sé a dhochtúireacht sa dlí sa bhliain 1938, díreach agus a bhí an Anschluss ag tarlú. Chuaigh Kreisky ar deoraíocht sa tSualainn níos déanaí sa bhliain sin. 
Tar éis do Kreisky filleadh ar Vín sa bhliain 1946 bhí roinnt post aige i seirbhís taidhleoireachta na hOstaire, i Stócólm agus i Vín, mar cheann foirne cúnta agus comhairleoir polaitiúil don Uachtarán Theodor Körner ó 1951 go 1953 agus mar idirbheartaí le haghaidh Chonradh Stáit na hOstaire, a tugadh i gcrích sa bhliain 1955.
Polaiteoir.
Toghadh Kreisky chun na parlaiminte cónaidhme sa bhliain 1956. Rinneadh an tAire Gnóthaí Eachtracha trí bliana ina dhiaidh sin. Sa phost sin, bhí páirt aige agus Comhlachas Saorthrádála na hEorpa á chur ar bun agus nuair a réitíodh an t-aighneas leis an Iodáil maidir leis an Tioróil Theas.
Mar Sheansailéir, thug Kreisky tacaíocht láidir do na leasuithe a bhí á gcur chun cinn ag an Aire Dlí agus Cirt, Christian Broda, nuachóiriú an dlí teaghlaigh agus an chórais príosúin agus díchoiriúlú an ghinmhillte agus na homaighnéasachta san áireamh.
Ainneoin gur saolaíodh ina Ghiúdach é, ba mhinic a cáineadh Kreisky mar gheall ar an toil a maíodh a bhí aige neamhaird a thabhairt ar na cúlraí Naitsíocha a bhí ag roinnt daoine a bhí i gcomhghuaillíocht leis sa pholaitíocht. 
Spreag Kreisky cásanna cúirte áirithe, a bhfuil aithne mhaith ar cheann acu ag mic léinn ó thaobh an dlí Eorpach um chearta an duine de, mar gheall ar an breithiúnas sa chás Lingens v Austria (breith phearsanta ar fhiúntas v fíricí agus figiúirí) sa bhliain 1986, maidir le hiriseoir a ciontaíodh i gclúmhilleadh coiriúil i dtaobh an tSeansailéara.
Henry Stuart, Diúc Gloucester. Ba é Henry Stuart, Diúc Gloucester (Surrey, 8 Iúil 1640 - Londain, 13 Meán Fómhair 1660) an mac is óige le Séarlas I, Rí Shasana, na hÉireann agus na hAlban agus a bhean Henrietta Maria na Fraince.
Achadh Abhall. Is baile fearainn é Achadh Abhall i gCill Mhantáin i mbarúntacht Síol Éalaigh. Tá clú air mar gheall ar a eaglais mheánaoiseach, Eaglais Achadh Abhall.
Eaglais Achadh Abhall. Séipéal meánaoiseach agus Séadchomhartha Náisiúnta i gContae Chill Mhantáin, in Éirinn, atá i bPáirc Achadhll. Ciallaíonn an logainm (Achadh Abhall) réimse úlla. Bhí sé ar cheann de na heaglaisí paróiste tuaithe ba mhó dá ré.
Stair.
Deirtear gur bhunaigh Naomh Finian, as Cluain Ioraird i gContae na hlarmhí, mainistir anseo sa 6ú céad.
Ni aon rian den chéad mhainistir sin fágtha. I lár an 12ú céad a tógadh an séipéal dronuilleogach cloiche atá ina sheasamh ar an láthair anois. Tá doras breá ar an taobh thiar a bhfuil lindéar comhréidh air agus múnláil Rómhánúil ar an taobh amuigh mar aon le áirse chruinn ar an taobh istigh. Sa dá fhuinneog bheaga ar an mbinn thoir tá múnlálacha cruinne húda agus colúin á dtacú ar an dá thaobh. Tá a macasamhail d'fhuinneog bheag ar an mballa ó thuaidh. Tá fuinneog eile go hard ar an mbinn thiar agus áirse rinneach uirthi. Tá beanna an tséipéil os cionn 10 méadar ar airde. Tá an chuid is mó den bhalla ó dheas atógtha. Tá sampla annamh de piscina Rómhánúil.
Tá ardchros soladach gan aon mhaisiú ina seasamh ar bhonn pirimidiúil sa reilig. Tá umar nó trach eibhir in aice láimhe. Is féidir bloghanna eile cloiche a fheiceáil sa reilig, ina measc dhá bhonn croise agus iarsmaí crosleaca.
Tadhg Mór Ó Ceallaigh. Séú rí is tríocha Uí Mhaine agus céad Cheann na Fine ba ea Tadhg Mór Ó Ceallaigh (bás iiii).
Cúlra.
Tháinig Tadhg i gcomharbacht ar Muirgheas mac Domhnaill, a d'éag i mbun catha sa bhliain 986.
Ba é Tadhg an chéad rí Uí Mhaine a ghlac an sloinne Ó Ceallaigh, ainmnithe as a sheanathair féin, Ceallach mac Finnachta, agus é féin de shliocht sa séú glúin Eoghain Fhinn, agus iad uile de shliocht na céad rí, Maine Mór.
Beatha.
Is amhlaidh go raibh Tadhg ar an bhfód i gcathanna Loch Rí (987) agus an slógadh cuid Teamhraigh sa bhliain 999. Comhghuaillí Bhriain Bóramha ba ea Tadhg in éadan rí na Mí, Maol Seachnaill mac Domhnaill (975-1022) agus beirt ríthe Chonnacht, Cathal mac Conchúir mhic Thaidhg (973-1010) agus Tadhg an Eich Ghil (1010-1030).
Rinne sé cleamhnas le Briain nuair a d'éirigh deirfiúr leis ina bean chéile Bhriain. Neartaigh a stádas nuair a d'éirigh Brian ina Ardrí sa bhliain 1002. Chuaigh sé ina theannta go dtí Áth Cliath sa bhliain 1014, áit a throid agus a d'éag sé i gCath Chluain Tarbh.
Sean-nós.
D'inis John O'Donovan sean-nós maidir le harmas Uí Cheallaigh a bhí ann go forleathan sa 19ú haois. Feictear "enfield" ar an armas, agus creideadh gur tháinig sé as an bhfarraige ag Cath Chluain Tarbh chun corp Thaidhg a chosaint óna Lochlannaigh.
Dar le O'Donovan, glaodh Tadhg Catha Bhriain ar sna hannála.
Sliochtaigh.
Nó de shliocht Taidhg nó de sloinne Uí Cheallaigh a bhí gach rí Uí Mhaine seachas duine amháin (Diarmaid Ó Madáin), go dtí gur éirigh Feardhorcha Ó Cellaigh as an teideal go déanach sa 16ú haois. Sa lá atá inniu ann, is é "Count de Grallagh et Tyrcooley" a shliochtaigh shinsearachta. Is coitianta é an sloinne fós sa cheantar (Contae na Gaillimhe), de shliocht uile Cheallaigh mhic Fhionnachta.
Conchúr mac Taidhg Ó Ceallaigh. Seachtú rí is tríocha Uí Mhaine agus dara Ceann na Fine ba ea Conchúr mac Taidhg Ó Ceallaigh (Meán-Ghaeilge Concobar mac Taidg Ua Cellaig) (bás 1030).
Ba dhoiléir é tráth an chomharbacht tar éis bhás Taidhg Mhóir ag Cluain Tarbh sa bhliain 1014. 
Deirtear sna hannála gur maraíodh Conchúr ag fir "Tethbae". Maraíodh a dheartháir Diarmaid sa bhliain 1065.
Diarmaid mac Taidhg Ó Ceallaigh. Ochtú rí is tríocha Uí Mhaine agus tríú Ceann na Fine ba ea Diarmaid mac Taidhg Ó Ceallaigh (bás 1065).
Beatha.
Tar éis bhás Chonchúir mhic Taidhg, is amhlaidh gur tharla aighneas comharbachta sa ríocht, agus ní fios go cruinn cé a tháinig chun cinn. Sa ríliosta, ní fheictear i ndiaidh Chonchúir ach "Mac Taidhg Ua Cellaigh"; mharaigh Tadhg Mór ag Clontarf sa bhliain 1014. 
Is dóigh go bhfeictear é Annála na gCeithre Máistrí, aitheanta mar Diarmaid:
Sa ríliosta, tagann Dúnchadh Ó Ceallaigh, i gcomharbacht air.
Dúnchadh Ó Ceallaigh. Naoú rí is tríocha Uí Mhaine agus ceathrú Ceann na Fine ba ea Dúnchadh Ó Ceallaigh (bás 1074).
Ina thásc i nAnnála na gCeithre Máistrí, insítear mar a leanas:
Dar le an gcur síos seo, garmhac Conchúir mhic Thaidhg, i gcoróin idir 1014 agus 1030, ba ea Dúnchadh.
Aodh Ó Ceallaigh. Ochtú rí is fiche Uí Mhaine agus cúigiú Ceann na Fine ba ea Aodh Ó Ceallaigh (bás 1134).
Cúlra.
Maraon le roinnt ríthe Uí Mhaine eile den linn seo, is doiléir é réimeas Aodha. Dar le John O'Donovan, tá mearbhall staire ann, agus b'fhéidir gur tógadh ginealach amháin mar ríliosta.
Ní fios go cruinn a áit sna ginealaigh, rud a chuireann cíor thuathail na ríochta in úil tar éis réimis fhada na ríthe, Tadg Mór Ua Cellaigh (986-1014) agus a mhac, Concobar mac Taidg Ua Cellaigh (1014-1030). Glaoitear "Aed mac maic Taidhg h-Úi Cellaig" air, ach ní fios go cruinn cé hé an Tadhg atá i gceist.
Stádas Uí Mhaine.
Faoina 1130í, bhí an ríocht faoi ghéillsine Toirdhealbhaigh Uí Chonchúir, rí na gConnacht.
Tharla Cath Chaille Cobhtaigh sa bhliain 1131, le linn réimeas Aodha. Insítear sna hannála:
Cogadh 1132.
Sa bhliain 1132, tharla i Máenmaige, an chuid is sia siar den ríocht:
B'fhéidir é go raibh Aodh i láthair ag Abhaill Cheithearnaigh agus é ina ghéillsineach:
Bás.
Fuair Aodh bás an bhliain chéanna is Muireadhach Ua Flaithbheartaigh, rí Mhaigh Sheola. Ní fios an raibh ceangal éigin idir bás na beirte: mar thoradh ruathar Uí Bhriain; aighneas comharbachta dispute; ní eile.
Cúirt Dúiche (Éireann). Cúirt in Éirinn a bhfuil dlínse áitiúil agus teoranta aici is ea an Chúirt Dúiche. Níl aon údarás aici déileáil le ceisteanna áirithe a thagann chun cinn ina ceantar feidhmiúcháin. 
Córas.
Bhí 23 chúirt dúiche sa tír sa bhliain 2020. Seo an chúirt is mó in Éirinn a éisteann cásanna. Éisteann sí cásanna coiriúla agus sibhialta. Déantar cásanna nach bhfuil chomh tromchúiseach a phlé anseo, cásanna tráchta, ordú poiblí agus a leithéidí. 
Cumhachtaí.
Bronntar cumhachtaí dlínse na Cúirte uirthi ag reacht. Mar sin, níl cead aici déileáil le haon cheisteanna a thagann taobh amuigh dá sainchuspóir reachtúil. 
I gceisteanna sibhialta, tá dlínse ag an gCúirt Dúiche déileáil le héilimh gur mó ná €15,000 an méid a éilítear iontu (agus gur mó ná €2,000 an méid a éilítear i gcásanna éilimh beaga). 
I gceisteanna dlí teaghlaigh, tá dlínse ag an gCúirt Dúiche i gceisteanna a bhaineann le cothabháil, caomhnóireacht leanaí nó rochtain orthu agus féadann sí orduithe a dhéanamh i dtaobh foréigin teaghlaigh. 
I gceisteanna coiriúla, cúirt dlínse achoimre atá sa Chúirt Dúiche. Déileálann sí le triail neamhghiúiré daoine a gearradh mionchionta orthu. 
Tá dlínse ag an gCúirt Dúiche le bannaí a bhronnadh sa chuid is mó de chásanna. 
Déileálann an Chúirt Dúiche leis an gcúisí a chur ar aghaidh chun trialach i gcásanna lena mbaineann cionta coiriúla taobh amuigh dá dlínse.
Gaeilge.
Tá dualgas ar an Stát gach iarracht réasúnta a dhéanamh breitheamh le Gaeilge a fháil le cás a éisteacht in aon chúirt dúiche sa tír, de réir breithiúnais san Ard-Chúirt sa bhliain 2019.
Tá dualgas reachtúil ó 1924 ar an Stát breithiúna a bhfuil Gaeilge acu a chur ar dualgas go buan i gcúirteanna i ndúichí ina bhfuil ceantar Gaeltachta. Agus chinn an Breitheamh Úna Ní Raifeartaigh go raibh an dualgas sin ann mar cheart teanga faoi Airteagal 8 den Bhunreacht i ngach áit sa tír.
Tadhg Ó Ceallaigh. Naoú rí is tríocha Rí Uí Mhaine agus séú Ceann na Fine ba ea Tadhg Ó Ceallaigh (fuadaithe 1145).
Tagairtí sna hannála.
Ní fheictear Tadhg agus Uí Mhaine ach go hannamh sna hannála, rud a chuireann le fios mion stádas na ríochta laistigh na Connachta. Seo a leanas roinnt tagairtí:
Fuadach.
Sa bhliain 1145, rinne arm na Mhumhan ruathar ar chúige Chonnacht. Insítear i nAnnála na gCeithre Máistrí:
Ní raibh tásc ná tuairisc ar Thadhg as sin amach. Go gairid i ndiaidh sin, tháinig Conchobar Maenmaige Ua Cellaigh i gcomharbacht is amhlaidh a mhac nó a gharmhac.
Conchobar Maenmaige Ua Cellaigh. Daicheadú rí Uí Mhaine agus seachtú Ceann na Fine ba ea Conchúr Meánmhaighe Ó Ceallaigh (Meán-Ghaeilge Conchobar Maenmaige Ua Cellaigh) (bás 1180).
Stair.
De réir a leasainm, bhí sé ar altramas i Meánmhaighe agus é óg.
Deirtear sna ginealaigh gur mac é Conchur le Diarmaid. Ní fios go cruinn a shinsearacht, an mac nó garmhac é le Tadhg Mór, a maraíodh ag Cath Chluain Tarbh sa bhliain 1014, ní b'fhéidir mac nó garmhac le Thadhg Ó Ceallaigh, a fuadaíodh ag arm na Mumhan sa bhliain 1145.
Aontaíonn gach foinse go raibh Conchúr i réim le daichead bliain, agus mar fíor, tháinig sé i gcomharbacht ar Thadhg Ó Ceallaigh am éigin tar éis dó a fuadaíodh. Agus éis gcoróin, tháinig neamhspleáchas gairid Shíol Anmchadha chun deiridh, teoranta i ndiaidh seo ina dtuath féin.
Saothair eaglasta.
Rinne Conchúr cill a thógáil ag Cluain Mhic Nóis sa bhliain 1167. Dar le John O'Donovan, deirtear i roinnt ginealach gur thóg sé dhá chill déag i gcríocha "Máenmaige".
Cath na gConchúr.
Mar thoradh meath ar chumhacht Ruairí Uí Chonchúir, tharla aighneas cathartha sna Connachta ón mbliain 1177 ar aghaidh. Rinne Uí Mhaine iarracht leas a bhaint as na cúrsaí seo, a tháinig chun críche le Cath na gConchúr, a tharla b'fhéidir i Máenmaige sa bhliain 1180. Ba é Conchúr Mheánmhaighe mac Ruaidri a bhuaigh. Insíonn na Ceithre Máistrí gur maraíodh:
Sliochtaigh.
Seo a leanas ríthe Uí Mhaine de shliocht Conchúir:
Tagairtí sna hannála.
Ní fheictear Conchúr agus Uí Mhaine ach go hannamh sna hannála, rud a chuireann in úil stádas íseal na ríochta laistigh de chúige Chonnacht. Seo a leanas roinnt iontráil:
Murchadh Ó Ceallaigh. An chéad rí is daichead Uí Mhaine agus ochtú Ceann na Fine ba ea Murchadh Ó Ceallaigh (bás 1186).
Stair.
Maraíodh an t-iar-rí, Conchúr Meánmhaighe, i gCath na gConchúr sa bhliain 1180 le linn éirí amach in éadan rí na gConnacht.
Is amhlaidh gurbh é Murchadh ina mac le Tadhg Ó Ceallaigh, a bhí fuadaithe sa bhliain 1145 ag Toirdhealbach mac Diarmada Ó Briain, rí Thuamhan.
Éirithe amach.
Le linn na mblianta 1183–1186, tharla tuilleadh achrainn i measc Uí Conchúir, agus mar thoradh bhí ar Ruaidrí Ua Conchobair éirí as an ríogacht ar son a mhic, Conchúr Meánmhaighe.
Go gairid ina dhiaidh sin, chuaigh Conchúr i ngleic le Murchadh, a raibh aige an tiarnacht is mó sa ríocht. Insítear sna hannála gur maraíodh Murchadh ag Conchúr. Maraíodh Chonchúr féin sa bhliain 1189.
Muintir.
Dúirt John O'Donovan go raibh comharba Mhurchadha, Domnall Mór Ua Cellaigh (bás 1221) ina shinsear gach Ó Ceallaigh a bhí ar marthain sa 17ú haois. B'fhéidir nach dtugann seo le fios ach gur thit muintir na Mhurchadha as an uasalaicme.
Domhnall Mór Ó Ceallaigh. Dara rí is daichead Uí Mhaine agus naoú Ceann na Fine ba ea Domhnall Mór Ó Ceallaigh (bás 1221).
Réimeas.
Ar cheann deana ríthe Uí Mhaine is doiléire le linn na tréimhse seo é Domhnall Mór. Ní dhéantar ach trácht indíreach ar an ríocht sna hannála. Lena linn sin, rinneadh go rialta léirscrios ar an gcúige de bharr aighneas comharbachta Uí Chonchúir, agus thosaigh ruathair agus lonnú na Normannach ann. Sa bhliain 1189, maraíodh Conchúr Meánmhaighe Ó Conchúir.
Muintir.
Maítear go suntasach gur shinsear gach géag Uí Cheallaigh Uí Mhaine atá fós ar marthain é Domhnall Mór. B'fhéidir é nach dtugann seo le fios ach gur fhan a mhuintir san uasalaicme tar éis meath na nGael in Éirinn. De réir an sean-nós, bhí sé ina shinsear gach rí agus tairseach Uí Mhaine seachas ceathrar.
Phós Domhnall Mór le Dubh Cobhlaigh Ní Bhriain, iníon King Domnall Mór as Tuadhmhumhain (bás 1194). I measc a gclann, bhí a leanas:
Coinbhinsiún i dtaobh Stádas Dídeanaithe (1951). Síníodh an Coinbhinsiún i dtaobh Stádas Dídeanaithe ar 28 Iúil 1951 sa Ghinéiv, nó go hiondúil, Coinbhinsiún na Ginéive (1951) agus Prótacal na Ginéive (1967).
Dídeanaí.
De réir an Choinbhinsiúin, is duine é dídeanaí, “mar gheall ar eagla ghéarleanúna a bhfuil bunús maith faoi ar chúiseanna a bhaineann le, reiligiún, náisiúntacht, comhaltas de ghrúpa sóisialta ar leith nó tuairimí polaitiúla, go bhfuil sé lasmuigh de thír a náisiúntachta agus nach bhfuil ar a chumas, nó nach bhfuil sé toilteanach, i ngeall ar an eagla sin, leas a bhaint as cosaint na tíre sin” (Airteagal 1(A)(2), den Choinbhinsiún).
"Non-refoulement".
Is é is príomhchuspóir do stádas tearmainn agus dídeanaí ná cosaint in éadan filleadh ar thír ina bhféadfadh baol géarleanúna a bheith ann don duine lena mbaineann. Cuirtear an chosaint seo ar bhonn foirmiúil trí phrionsabal an "non-refoulement", a shainítear in Airteagal 33(1) den Choinbhinsiún, mar seo a leanas: ‘Ní dhéanfaidh aon Stát Conarthach dídeanaí a dhíbirt nó a fhilleadh (‘refouler’) ar aon bhealach chuig teorainneacha críocha ina mbeadh a shaol nó a shaoirse faoi bhagairt mar gheall ar a chine, a reiligiún, a náisiúntacht, nó mar gheall ar é a bheith mar chuid de ghrúpa sóisialta nó tuairim pholaitiúil ar leith a bheith aige’.
Feidhmiú san Aontas Eorpach.
Leis an gComhchóras Eorpach Tearmainn, ní mór urraim a thabhairt d’oibleagáidí na mBallstát faoi Choinbhinsiún 1951 a ghabhann le Coinbhinsiún na Ginéive agus faoi chonarthaí ábhartha eile, amhail an Coinbhinsiún um Chearta an Linbh. Ní mór prionsabal an non-refoulement atá in Airteagal 33 den Choinbhinsiún i dtaobh Dídeanaithe, a chomhlíonadh leis an gComhchóras freisin. 
Ina theannta sin, ní mór do Bhallstáit Chomhairle na hEorpa a ráthú go mbeidh ag an uile dhuine laistigh dá ndlínse féin, lena n-áirítear imircigh, na cearta a chumhdaítear sa Choinbhinsiún Eorpach um Chearta an Duine.
Eachtraí.
An 6 Meitheamh 2017, d’eisigh an Chónaidhm Idirnáisiúnta um Chearta an Duine (CICD) ráiteas inar cáineadh an refoulement ar náisiúnaigh Turcacha ag na húdaráis Ghréagacha. De réir na faisnéise a bhí ar fáil do CICD, rinne na póilíní Gréagacha grúpa de náisiúnaigh Turcacha, a raibh sé mar aidhm acu cosaint idirnáisiúnta sa Ghréig a iarraidh chun éalú ó ghéarleanúint sa Tuirc, a thabhairt ar láimh chuig aonad d’fhir armtha agus masctha ar an 2 Meitheamh 2017 in Ervos chun go seolfaí ar ais chuig an Tuirc iad.
Tuama pasáiste. Is cineál séadchomhartha meigiliteach ón tréimhse Neoiliteach atá sa tuama pasáiste. Tá samplaí mórthaibhseacha i Sí an Bhrú, agus Tuama Pasáiste an Chnoic Rua. Is é Sí an Bhrú, i gContae na Mí an tuama pasáiste is cáiliúla in Éirinn. Tógadh é thart ar 3,000 R.C. Tá na tuamaí pasáiste ag Sí an Bhrú, Cnóbha agus Dubhadh mar chuid de Bhrú na Bóinne, reilig de thuamaí pasáiste ar Abhainn na Bóinne.
Liosta na n-eistear. Sa cheimic, is comhdhúil cheimiceach é eistear a dhíorthaítear ó aigéad (orgánach nó neamhorgánach) ina gcuirtear grúpa –O- ailcile (alcaileach) in ionad grúpa amháin -OH (hiodrocsa). De ghnáth, díorthaítear eistir ó imoibriú malartaithe d’ aigéad carbocsaileach agus alcól. Is eistir thábhachtacha sa bhitheolaíocht iad na glicrídí, ar eistir d’aigéid shailleacha gliocróil iad, toisc go bhfuil siad ar cheann de na príomh-aicmí lipidí, agus gurb iad an chuid is mó de shaillte ainmhithe agus olaí glasraí iad. Úsáidtear eistir a bhfuil meáchan móilíneach íseal acu go coitianta mar cumhráin agus tá siad le fáil in olaí eisintiúla agus bhfearamóin. Cruthaíonn foiseistir cnámh droma na móilíní ADN. Tá eistir níotráite, mar shampla nítriglicrín, ar eolas mar gheall ar a n-airíonna pléascacha, cé gur plaistigh thábhachtacha iad poileistir, lemonaiméirí ceangailte ag páirteanna d'eistir. Go hiondúil, bíonn boladh milis ag na heistir agus meastar gur tuaslagóirí den scoth iad le haghaidh raon leathan plaisteach, plaisteachán, roisíní, agus laicear. Tá siad ar cheann de na haicmí bithbhealaí sintéiseacha is mó ar an margadh tráchtála. 
Liosta de bolaígh eistir.
Tá boladh sainiúil cosúil le torthaí ag go leor eistear, agus bíonn go leor acu go nádúrtha i mblátholaí plandaí. Mar thoradh air seo úsáidtear go coitianta iad i mblaistiú agus i gcumhráin shaorga a bhfuil sé mar aidhm acu aithris a dhéanamh na boladh sin.
Tuamaí ursanacha. Séadchomhartha meigiliotach ón réamhstair atá i dtuama ursanach (Béarla: "portal tomb") agus é tógtha de ghnáth le carraigeacha (ortastait) is clocha dín, faoi mhullach ithreach, le huaimh choirbéalta os cionn an tseomra adhlactha. Tugtar dolmain air freisin.
Tá samplaí mórthaibhseacha i Leac an Scail Cill Mhóg, Tuama Baile an Dodaigh agus Poll na mBrón.
Tá 100 tonna méadrach meáchan sa liag mhullaigh atá ar an tuama ursanach ag Cnoc an Bhrúnaigh i gCo. Cheatharlach.
Crómáit dé-treas-búitile. Alcocsaíd, leis an bhfoirmle [(CH3)3CO]2CrO2, is ea crómáit dé-treas-búitile. Ullmhaítear í trí "t"-bútánól a chóireáil le hainhidríd crómaí. Cruthaíonn sí criostail dhearga ag teochtaí faoi bhun –5 ° C, agus leáíonn sí chun ola dhearg a thabhairt. Tá spéis bhunúsach ag an gcoimpléasc, atá diamaighnéadach, mar mhúnla do na hidirmheánaigh in ocsaídiúcháin alcóil ag cróimiam (VI). Tá an coimpléasc seo seasmhach toisc mar t-ghrúpa bhúitile, níl béite-hidriginí aige. Tá geoiméadracht theitrihéidreach ag an coimpléasc seo agus a analógacha, mar a léirigh criostalagrafaíocht x-ghathach dá analógacha.
Tigh Chaille Bhéara. Is láithreán seandálaíochta é Tigh Chaille Bhéara (nó Carn Chúirte Bhaile na Móna) suite i Baile Na Móna Íochtarach, Gaeltacht na nDéise, Phort Láirge, Poblacht na hÉireann. Tuama cúirte (nó carn cúirte) an séadchomhartha seo. Tá sé suite i mBaile na Móna Íochtarach. Rinne T.G.E. Powell an láithreán a thochailt i 1938. Fuair sé cnámha créamtha agus potaireachta. Is dócha gur sa Neoiliteach a tógadh é. Tá tuamaí cúirte annamh i gCúige Mumhan agus tá an sampla seo uathúil i bPort Láirge
William FitzGerald (breitheamh). Dlíodóir agus breitheamh be ea William O'Brien Fitzgerald (4 Eanáir 1906 – 17 Deireadh Fómhair 1974). Príomh-Bhreitheamh na hÉireann ba ea é, 1973/1974.
Saol.
Rugadh William Fitzgerald i gCorcaigh i 1906. Cuireadh oideachas air i gColáiste Belvedere, Baile Átha Cliath, agus in Óstaí an Rí. 
Glaodh chun an Bharra é sa bhliain 1927 agus chuig an Bharra Laistigh sa bhliain 1944. 
Mar chleachtóir, bhí aithne air mar chroscheistitheoir iontach géar agus an-deisbhéalach agus bhí máistreacht aige ar bheartaíocht an tseomra cúirte.
Ceapadh é go díreach chun na Cúirte Uachtaraí sa bhliain 1966. Tar éis do Chearbhall Ó Dálaigh dul ar scor, rinneadh Príomh-Bhreitheamh de. Chaith sé tréimhse réasúnta gearr mar Phríomh-Bhreitheamh. 
D’éag sé go tobann an 17 Deireadh Fómhair, 1974.
Tuama Baile an Dodaigh. Is tuama ursanach suite i gContae Phort Láirge é Baile an Dodaigh (Béarla: "Ballindud portal tomb") . Tógadh san aois Neoiliteach é. Níl tochailt déanta ag seandálaithe an tuama.
Naomh Colmán. Naomh tábhachtach san Eaglais Chaitliceach ab ea Naomh Colmán nó Colmán mac Léníne (530 – 606).